

|  |  |
| --- | --- |
| **ประกาศ องค์การบริหารส่วนตำบลเหล่าบัวบาน** |  |
| **เรื่อง การแก้ไขแผนพัฒนาท้องถิ่น (พ.ศ. 2561 - 2565) ขององค์การบริหารส่วนตำบลเหล่าบัวบาน**  **ครั้งที่ 1**  **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*** | |

ด้วยนายกองค์การบริหารส่วนตำบลเหล่าบัวบาน ได้อนุมัติเห็นชอบแก้ไขแผนพัฒนาท้องถิ่น **(พ.ศ. 2561 - 2565) ขององค์การบริหารส่วนตำบลเหล่าบัวบาน** ครั้งที่ 1/2562 เมื่อวันที่ 26 สิงหาคม พ.ศ. 2562 อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่3) พ.ศ. 2561 ข้อ 21 การแก้ไขแผนพัฒนาท้องถิ่น เป็นอำนาจของผู้บริหารท้องถิ่น

องค์การบริหารส่วนตำบลเหล่าบัวบาน จึงประกาศใช้แผนพัฒนาท้องถิ่น (ฉบับแก้ไข ครั้งที่ 1/2562 ) เพื่อเป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม งบประมาณตามแผนความต้องการของงบลงทุนเพื่อพัฒนาตำบล เงินอุดหนุนเฉพาะกิจ และงบประมาณเงินอุดหนุนให้แก่หน่วยงานอื่น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น (พ.ศ.2561 -พ.ศ.2565)

จึงประกาศให้ทราบโดยทั่วกัน

ประกาศ ณ วันที่ 26 เดือน สิงหาคม พ.ศ. ๒๕62

นายสำราญ สีนอเพีย

นายกองค์การบริหารส่วนตำบลเหล่าบัวบาน